CELEX: 32017R1111
Language: mt
Date: 2017-06-22 00:00:00
Title: Regolament ta' Implimentazzjoni tal-Kummissjoni (UE) 2017/1111 tat-22 ta' Ġunju 2017 li jniżżel standards tekniċi ta' implimentazzjoni fir-rigward ta' proċeduri u formoli standard għas-sottomissjoni ta' informazzjoni dwar sanzjonijiet u miżuri skont id-Direttiva 2014/65/UE tal-Parlament Ewropew u tal-Kunsill (Test b'rilevanza għaż-ŻEE. )

23.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 162/14
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1111
      tat-22 ta' Ġunju 2017
      li jniżżel standards tekniċi ta' implimentazzjoni fir-rigward ta' proċeduri u formoli standard għas-sottomissjoni ta' informazzjoni dwar sanzjonijiet u miżuri skont id-Direttiva 2014/65/UE tal-Parlament Ewropew u tal-Kunsill
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (1), u b'mod partikolari l-Artikolu 71(7) tiegħu,
      Billi:
      
                  (1)
               
               
                  Huwa xieraq li jiġu stabbiliti proċeduri komuni u formoli għas-sottomissjoni ta' informazzjoni lill-Awtorità Ewropea tat-Titoli u s-Swieq (ESMA) mill-awtoritajiet kompetenti dwar sanzjonijiet u miżuri msemmija fl-Artikolu 71 tad-Direttiva 2014/65/UE.
               
            
                  (2)
               
               
                  Sabiex tiġi ffaċilitata l-komunikazzjoni bejn l-awtoritajiet kompetenti u l-ESMA u biex jiġu evitati dewmien bla bżonn jew sottomissjonijiet li ma jirnexxux, jenħtieġ li kull awtorità kompetenti taħtar punt ta' kuntatt speċifikament għall-fini tal-komunikazzjoni dwar sanzjonijiet u miżuri.
               
            
                  (3)
               
               
                  Sabiex jiġi żgurat li l-informazzjoni meħtieġa kollha dwar is-sanzjonijiet u l-miżuri imposti mill-awtoritajiet kompetenti hija identifikata b'mod korrett u rreġistrata mill-ESMA, jenħtieġ li l-awtoritajiet kompetenti jipprovdu informazzjoni dettaljata u armonizzata bl-użu ta' formoli speċifiċi għal dak il-għan.
               
            
                  (4)
               
               
                  Bl-għan li tiġi inkluża informazzjoni sinifikanti fir-rapport annwali dwar sanzjonijiet u miżuri biex tiġi ppubblikata mill-ESMA f'konformità mal-Artikolu 71 tad-Direttiva 2014/65/UE, l-awtoritajiet kompetenti jenħtieġ li jirrapportaw l-informazzjoni billi jużaw formoli speċifiċi li jindikaw b'mod ċar liema dispożizzjonijiet tad-Direttiva 2014/65/UE, kif trasposti fil-leġiżlazzjoni nazzjonali, ġew miksura.
               
            
                  (5)
               
               
                  Għal raġunijiet ta' konsistenza u sabiex ikun żgurat il-funzjonament bla xkiel tas-swieq finanzjarji, jeħtieġ li d-dispożizzjonijiet stabbiliti f'dan ir-Regolament u d-dispożizzjonijiet nazzjonali li jittrasponu d-Direttiva 2014/65/UE japplikaw mill-istess data.
               
            
                  (6)
               
               
                  Dan ir-Regolament huwa bbażat fuq l-abbozz ta' standards tekniċi ta' implimentazzjoni ppreżentati mill-ESMA lill-Kummissjoni.
               
            
                  (7)
               
               
                  L-ESMA ma wettqitx konsultazzjonijiet pubbliċi miftuħa dwar l-abbozz tal-istandards tekniċi ta' implimentazzjoni li fuqu huwa bbażat dan ir-Regolament, u lanqas ma analizzat il-kostijiet u l-benefiċċji potenzjali relatati tal-introduzzjoni ta' formoli u proċeduri standard għall-awtoritajiet kompetenti rilevanti, peress li dan kien ikun sproporzjonat fir-rigward tal-ambitu u l-impatt tagħhom, filwaqt li jitqies li d-destinatarji ta' dawk l-istandards tekniċi ta' implimentazzjoni se jkunu biss l-awtoritajiet kompetenti nazzjonali tal-Istati Membri u mhux il-parteċipanti fis-suq.
               
            
                  (8)
               
               
                  L-ESMA talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
               
            ADOTTAT DAN IR-REGOLAMENT:
      Artikolu 1
      Punti ta' kuntatt
      1.   Kull awtorità kompetenti għandha tinnomina punt ta' kuntatt uniku biex tibgħat komunikazzjonijiet dwar kwalunkwe kwistjoni li tirrigwarda l-preżentazzjoni ta' informazzjoni skont l-Artikoli 2 sa 6.
      L-awtoritajiet kompetenti għandhom jinnotifikaw lill-Awtorità Ewropea tat-Titoli u s-Swieq (ESMA) dwar il-punti ta' kuntatt imsemmija fl-ewwel subparagrafu.
      2.   L-ESMA għandha tagħżel punt ta' kuntatt biex tirċievi l-komunikazzjonijiet imsemmija fil-paragrafu 1.
      3.   L-ESMA għandha tippubblika l-punt ta' kuntatt imsemmi fil-paragrafu 2 fuq is-sit elettroniku tagħha.
      Artikolu 2
      Proċeduri u formoli ta' rappurtar
      1.   L-awtoritajiet kompetenti għandhom jissottomettu lill-ESMA l-informazzjoni msemmija fit-tieni subparagrafu tal-Artikolu 71(3) u l-Artikolu 71(5) tad-Direttiva 2014/65/UE billi jużaw interfaċċji pprovduti permezz tas-sistema tat-teknoloġija tal-informatika stabbilita mill-ESMA għall-immaniġġjar tal-wasla, il-ħażna, pubblikazzjoniet u skambju ta' dik l-informazzjoni.
      2.   L-informazzjoni msemmija fil-paragrafu 1 għandha tkun sottomessa lill-ESMA fil-fajl tar-rapport fil-format stabbilit fl-Anness I għal dan ir-Regolament.
      Artikolu 3
      L-invalidazzjoni u l-aġġornament tar-rapporti
      1.   Fejn awtorità kompetenti tixtieq li tinvalida fajl tar-rapport eżistenti qabel ikun sottomess lill-ESMA f'konformità mal-Artikolu 2, hija għandha tħassar ir-rapport eżistenti u tibgħat il-fajl tar-rapport il-ġdid.
      2.   Fejn awtorità kompetenti tixtieq taġġorna fajl ta' rapport eżistenti li sottomettiet qabel lill-ESMA f'konformità mal-Artikolu 2, hija għandha tissottometti mill-ġdid il-fajl ta' rapport bl-informazzjoni aġġornata.
      Artikolu 4
      Perjodu ta' żmien
      1.   L-awtoritajiet kompetenti għandhom jinnotifikaw lill-ESMA dwar sanzjoni amministrattiva imposta iżda mhux ippubblikata, inkluż kwalunkwe appell fir-rigward tagħha u l-eżitu tagħha, billi jibagħtu il-fajl tar-rapport sa massimu ta' 10 ijiem tax-xogħol l-aktar tard wara li tittieħed id-deċiżjoni li ma tiġix ippubblikata s-sanzjoni.
      2.   L-awtoritajiet kompetenti għandhom jinnotifikaw lill-ESMA bi kwalunkwe informazzjoni, inkluża s-sentenza finali, f'rabta ma' kwalunkwe piena kriminali billi jibagħtu r-rapport fi żmien 10 ijiem tax-xogħol l-aktar tard wara li jkunu rċevew din l-informazzjoni.
      Artikolu 5
      Sottomissjoni annwali ta' informazzjoni aggregata dwar sanzjonijiet u miżuri
      L-awtoritajiet kompetenti għandhom jipprovdu lill-ESMA bl-informazzjoni msemmija fl-ewwel subparagrafu tal-Artikolu 71(4) tad-Direttiva 2014/65/UE billi jimlew il-formola stabbilita fl-Anness II ta' dan ir-Regolament. Dik il-formola għandha tinkludi informazzjoni dwar is-sanzjonijiet u l-miżuri kollha imposti mill-awtorità kompetenti, kif imsemmi fl-Artikolu 71 tad-Direttiva 2014/65/UE, matul is-sena kalendarja preċedenti.
      Il-formola msemmija fl-ewwel subparagrafu għandha timtela u tintbagħat lill-ESMA elettronikament permezz ta' email l-aktar tard sal-31 ta' Marzu ta' kull sena.
      Artikolu 6
      Sottomissjoni annwali ta' dejta aggregata u anonima dwar investigazzjonijiet kriminali u sanzjonijiet
      Fejn l-Istati Membri jkunu f'konformità mal-Artikolu 70 tad-Direttiva 2014/65/UE stabbilew sanzjonijiet kriminali għall-ksur imsemmi f'dak l-Artikolu, l-awtoritajiet kompetenti għandhom jipprovdu lill-ESMA bid-dejta msemmija fit-tieni subparagrafu tal-Artikolu 71(4) tad-Direttiva 2014/65/UE, billi jimlew il-formola stipulata fl-Anness III ta' dan ir-Regolament. Dik il-formola għandha tinkludi dejta dwar l-investigazzjonijiet kriminali kollha mwettqa u s-sanzjonijiet kriminali imposti għal ksur imsemmija fit-tieni subparagrafu tal-Artikolu 71(4) tad-Direttiva 2014/65/UE mill-awtorità kompetenti matul is-sena kalendarja preċedenti.
      Il-formola msemmija fl-ewwel subparagrafu għandha timtela u tintbagħat lill-ESMA elettronikament permezz ta' email l-aktar tard sal-31 ta' Marzu ta' kull sena.
      Artikolu 7
      Dħul fis-seħħ u applikazzjoni
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Dan japplika mit-3 ta' Jannar 2018.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 173, 12.6.2014, p. 349.
      
         (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
         ANNESS I
         
            Formola għas-sottomissjoni ta' informazzjoni taħt it-tieni subparagrafu tal-Artikolu 71(3) u l-Artikolu 71(5) tad-Direttiva 2014/65/UE
         
         Informazzjoni taħt it-tieni subparagrafu tal-Artikolu 71(3) u l-Artikolu 71(5) tad-Direttiva 2014/65/UE:
         
                     Qasam
                  
                  
                     Deskrizzjoni
                  
                  
                     Tip
                  
               
                     Identifikatur ta' sanzjoni
                  
                  
                     Il-kodiċi ta' identifikazzjoni attribwit mill-awtorità kompetenti għall-finijiet tas-sottomissjoni ta' sanzjoni jew miżura
                  
                  
                     Fakultattiva
                  
               
                     Qafas legali
                  
                  
                     L-akronimu tal-att leġiżlattiv tal-Unjoni taħt liema s-sanzjoni jew miżura tkun ġiet imposta
                  
                  
                     Obbligatorja
                  
               
                     Stat Membru
                  
                  
                     L-akronimu tal-Istat Membru tal-awtorità kompetenti li tippreżenta s-sanzjoni jew il-miżura
                  
                  
                     Obbligatorja
                  
               
                     Identifikatur tal-entità
                  
                  
                     Il-kodiċi ta' identifikazzjoni użat biex jidentifika unikament entità li fuqha tkun ġiet imposta sanzjoni jew miżura.
                  
                  
                     Obbligatorja (għal sanzjonijiet jew miżuri imposti fuq id-ditti ta' investiment biss)
                  
               
                     Natura tas-sanzjoni
                  
                  
                     Informazzjoni dwar jekk is-sanzjoni notifikata hijiex sanzjoni kriminali, jew sanzjoni amministrattiva.
                  
                  
                     Obbligatorja (għal sanzjonijiet biss)
                  
               
                     Awtorità ċentrali
                  
                  
                     L-identifikatur tal-awtorità li qed tippreżenta s-sanzjoni jew il-miżura
                  
                  
                     Obbligatorja
                  
               
                     Qafas legali tal-entità
                  
                  
                     L-akronimu tal-att leġiżlattiv tal-Unjoni li japplika għall-entità li għaliha s-sanzjoni jew il-miżura tkun ġiet imposta.
                  
                  
                     Obbligatorja
                  
               
                     L-isem sħiħ tal-entità
                  
                  
                     L-isem sħiħ tal-entità li għaliha s-sanzjoni jew il-miżura tkun ġiet imposta
                  
                  
                     Obbligatorja (għal persuni legali biss)
                  
               
                     Isem sħiħ tal-persuna
                  
                  
                     L-isem sħiħ tal-persuni fiżiċi li fuqhom tkun ġiet imposta s-sanzjoni jew il-miżura
                  
                  
                     Obbligatorja (għal persuni fiżiċi biss)
                  
               
                     Awtorità Kompetenti tas-Sanzjoni
                  
                  
                     L-akronimu tal-awtorità kompetenti li imponiet is-sanzjoni jew il-miżura
                  
                  
                     Obbligatorja
                  
               
                     Kontenut ta' sanzjoni/miżura
                  
                  
                     It-test ta' sanzjoni jew miżura u t-test ta' kwalunkwe informazzjoni relevanti marbuta mas-sanzjoni jew miżura (inkluż kwalunkwe appell b'rabta magħha u l-eżitu tiegħu u sentenzi finali fir-rigward ta' sanzjoni kriminali imposta) — fil-lingwa ewlenija
                  
                  
                     Obbligatorja
                  
               
                     Kontenut ta' sanzjoni/miżura
                  
                  
                     It-test ta' sanzjoni jew miżura u t-test ta' kwalunkwe informazzjoni relevanti marbuta mas-sanzjoni jew miżura (inkluż kwalunkwe appell b'rabta magħha u l-eżitu tiegħu u sentenzi finali fir-rigward ta' sanzjoni kriminali imposta) — f'lingwa oħra
                  
                  
                     Fakultattiva
                  
               
                     Data
                  
                  
                     Id-data li fiha kienet imposta s-sanzjoni jew il-miżura mill-awtorità kompetenti
                  
                  
                     Obbligatorja
                  
               
                     Data tal-iskadenza
                  
                  
                     Id-data li fiha jintemmu l-effetti tas-sanzjoni jew miżura amministrattiva.
                  
                  
                     Fakultattiva
                  
               
                     Pubblika
                  
                  
                     Informazzjoni dwar jekk sanzjoni jew miżura tkunx ġiet ippubblikata mill-awtorità kompetenti
                  
                  
                     Obbligatorja
                  
               
      
         ANNESS II
         
            Formola għas-sottomissjoni ta' informazzjoni aggregata dwar is-sanzjonijiet u l-miżuri kollha imposti mill-awtoritajiet kompetenti
         
         Test ta 'immaġni
         
            Informazzjoni aggregata dwar is-sanzjonijiet u l-miżuri kollha imposti minn [isem l-awtorità kompetenti] fi [sena] skont l-Artikolu… ta’…
            MINGĦAND:
            Stat Membru:
            Awtorità kompetenti:
            Indirizz:
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefon:
            Posta elettronika:
            LIL:
            ESMA
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefon:
            Posta elettronika:
            Għażiż [daħħal l-isem xieraq]
            F’konformità mal-ewwel subparagrafu tal-Artikolu 71(4) tad-Direttiva 2014/65/UE, nixtieq nipprovdilek l-informazzjoni aggregata dwar is-sanzjonijiet u l-miżuri kollha imposti minn [isem l-awtorità kompetenti] fi [sena]:
         
         Test ta 'immaġni
         
            (1) Jekk jogħġbok daħħal il-valur f’EUR jew fil-munita nazzjonali. Jekk is-sanzjoni rilevanti tirreferi mhux biss għal ksur fir-rigward tal-artikolu rilevanti tad-Direttiva 2014/65/UE jew tar-Regolament (UE) Nru 600/2014, iżda wkoll għal dispożizzjonijiet oħra, żid ir-referenza “ĊIFRA AGGREGATA” għal kull valur.
            (2) Minħabba li s-sanzjonijiet/miżuri imposti jistgħu jkunu bbażati fuq aktar minn tip wieħed ta’ dispożizzjoni leġiżlattiva, is-somma ta’ linji differenti (numru ta’ sanzjonijiet jew miżuri/valur ta’ multi) jistgħu ma jikkorrispondux mal-għadd totali ta’ miżuri/sanzjonijiet jew għall-valur totali ta’ multi imposti.
            Dejjem tiegħek,
            [firma]
            L-Artikolu tad-Direttiva 2014/65/UE traspost mid-dispożizzjonijiet nazzjonali, jew tar-Regolament (UE) Nru 600/2014 tal-Parlament Ewropew u tal-Kunsill (1), li ġew miksura
            In-numru ta’ sanzjonijiet/miżuri imposti fil-perjodu ta’ rappurtar
            Il-valur ta’ sanzjonijiet amministrattivi imposti fil-perjodu ta’ rappurtar
            [in-numru tal-artikolu, tal-paragrafu, tas-subparagrafu]
            [numru ta’ sanzjonijiet/miżuri]
            [valur tal-multi (1)]
            Total ta’ sanzjonijiet/miżuri
            [numru totali ta’ sanzjonijiet/miżuri (2)]
            [total tal-valur tal-multi (1) (2)]
            (1) Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84).
         
      
      
         ANNESS III
         
            Formola għas-sottomissjoni ta' dejta anonimizzata u aggregata dwar l-investigazzjonijiet kriminali kollha mwettqa u s-sanzjonijiet kriminali imposti
         
         Test ta 'immaġni
         
            Dejta anonimizzata u aggregata dwar l-investigazzjonijiet kriminali kollha mwettqa u s-sanzjonijiet kriminali imposti f’[sena] skont l-Artikolu... ta’...
            MINGĦAND:
            Stat Membru:
            Awtorità kompetenti:
            Indirizz:
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefon:
            Posta elettronika:
            LIL:
            ESMA
            (Id-dettalji ta’ kuntatt tal-persuna ta’ kuntatt maħtura)
            Isem:
            Telefon:
            Posta elettronika:
            Għażiż [daħħal l-isem xieraq]
            F’konformità mal-ewwel subparagrafu tal-Artikolu 71(4) tad-Direttiva 2014/65/UE, nixtieq nipprovdilek l-informazzjoni anonimizzata u aggregata dwar l-investigazzjonijiet kriminali kollha li saru u s-sanzjonijiet kriminali imposti minn [Stat Membru] fi [sena]:
            Investigazzjonijiet Kriminali
            (1) Peress li l-investigazzjonijiet kriminali jistgħu jkunu bbażati fuq aktar minn tip wieħed ta’ dispożizzjoni leġiżlattiva, is-somma tal-linji differenti tista’ ma tikkorrispondux mal-għadd totali ta’ miżuri imposti.
            Ksur tal-Artikoli tad-Direttiva 2014/65/UE traspost mid-dispożizzjonijiet nazzjonali, jew tar-Regolament (UE) Nru 600/2014, li ġew investigati
            Numru ta’ investigazzjonijiet kriminali fil-perjodu ta’ rappurtar
            [in-numru tal-artikolu, tal-paragrafu, tas-subparagrafu]
            [numru ta’ investigazzjonijiet kriminali]
            Investigazzjonijiet kriminali totali
            [numru totali ta’ investigazzjonijiet kriminali (1)]
         
         Test ta 'immaġni
         
            Sanzjonijiet kriminali imposti:
            (2) Jekk jogħġbok daħħal il-valur f’EUR jew fil-munita nazzjonali. Jekk is-sanzjoni kriminali rilevanti tirreferi mhux biss għal ksur fir-rigward tal-artikolu rilevanti tad-Direttiva 2014/65/UE jew tar-Regolament (UE) Nru 600/2014, iżda wkoll għal dispożizzjonijiet oħra, żid ir-referenza “ĊIFRA AGGREGATA” għal kull valur.
            (3) Minħabba li s-sanzjonijiet kriminali imposti jistgħu jkunu bbażati fuq aktar minn tip wieħed ta’ dispożizzjoni leġiżlattiva, is-somma ta’ linji differenti (numru ta’ sanzjonijiet kriminali/valur) jistgħu ma jikkorrispondux mal-għadd totali ta’ sanzjonijiet kriminali/valur totali ta’ multi imposti.
            Dejjem tiegħek,
            [firma]
            L-Artikoli tad-Direttiva 2014/65/UE trasposti mid-dispożizzjonijiet nazzjonali, jew tar-Regolament (UE) Nru 600/2014, li ġew miksura
            Numru ta’ sanzjonijiet kriminali imposti fil-perjodu ta’ rappurtar
            Il-valur ta’ multi kriminali imposti fil-perjodu ta’ rappurtar
            [in-numru tal-artikolu, tal-paragrafu, tas-subparagrafu]
            [numru ta’ sanzjonijiet kriminali]
            [valur tal-multi kriminali (2)]
            Sanzjonijiet kriminali totali
            [numru totali ta’ sanzjonijiet kriminali (3)]
            [total tal-valur tal-multi kriminali (2) (3)]